**BULLBY 52 – Referat**

Tid: Torsdag 12. september 13.00-15.30.

Sted: Asplan Kongens gate 1.

Til stede: Jon, Lasse, Sverre, Arvid, Peter, Rolf, Gustav, Hans Kristian, Magnus, Kjell, Tore Kåss, Haakon, Lene, Richard, Sven Erik, Lars Krogh, Solveig, Jan, Njål (ref).

**Hovedsak: Faglig hovedsak: Oslo — den blågrønne byen v/Haakon Thaulow**

|  |  |
| --- | --- |
|  | *Sak* |
| **1** | **Referat BULLBY- møte 51 og dagsorden for møte 52**  Referat fra Bullby 51 ble godkjent med en tilføyelse til 1.a. om at Tore Kåss også har bakgrunn i samfunnsplanlegging. Dagsorden for 52 godkjent. |
| **1.a.** | **Nytt medlem Lars Krogh** ble presentert og ønsket velkommen. Sivilingeniør med lang og variert erfaring fra offentlig og privat virksomhet i Trondheim, Oslo og Finmark. Hovedinteresse er transport og og byutvikling. |
| **2**  **3** | **Aktiviteter i høst.** 2.1 Seminar om områdeutvikling v/Rolf  Lukket fagseminar om medvirkning, bærekraft, prosess og gjennomføring der målet er å komme frem til å kunne gi konkrete anbefalinger. Lokaler er ordnet hos HAV, tidspunkt er satt til primo desember og det arbeides med et bakgrunnsnotat. Gruppa møtes igjen 16.09.  2.2 Befaring til Harbitzaleen v/Magnus  På boligmøtet med politikere i våres ble nevnt kort avstand mellom boligblokkene (13 m). Det kom opp på møte 51 et forslag om at Bullby skulle få til en befaring i Harbitz alléen med Byutviklingskomiteen. Det vil være viktig at Bullby har kommet frem med helt konkrete eksempler på brudd på kriterier/retningslinjer i området.  2.3 Ny Gråbeinpris?  I diskusjonen fremkom ulike synspunkter. Arkitektforeningens tilsvarende pris for noen år tilbake vakte oppmerksomhet. Kanskje det bør være en pris både for det verste og det beste? Det må etableres objektive kriterier, med utgangspunkt i Oslos normer, for bedømmingen:   * Minimum uteareal (med eller uten uteareal på taket?) * Minimum avstand * Solforhold. (min 5 timer?)   2.3 b Planer om en publikasjon om områdeutvikling v/Magnus  Magnus har stipend fra Faglig Forfatterforening og vil arbeide med å lage en publikasjon med vekt på områdeutvikling, men også med andre temaer som har vært behandlet i Bullby så som knutepunkter, klima etc. Tidsperspektivet er ett år. Magnus vil dra prosessen og vil sende ut en skisse til medlemmene.  2.4 Mulige temaer på høstens neste to møter v/Jon   1. Hva er en god bolig og hva koster den? (24.10) 2. Fra Oslos historie (12.12) 3. De største utfordringene i arbeidet for et bedre bymiljø (24.10?) 4. Bompenger og penger til samferdsel med utgangspunkt i bompengemotstanden (12.12?)   I diskusjonen under punkt c) fremkom interesse for en egen gruppe på blågrønn struktur. Se også punkt 3. Spørsmålet kan tas opp på møtet 24.10.  **Faglig hovedsak: Oslo — den blågrønne byen. De lange linjer i utviklingen v/Haakon Thaulow**  Haakon — som blant annet har vært direktør ved NIVA Norsk institutt for vannforskning — holdt et omfattende og inspirerende foredrag (vil bli lagt ut på bullby.net). De blågrønne «pillarer» ble definert som: Oslofjorden (indre) og øyene, Fjordbyen, Elvene i byggesonen, Grønne lunger/parker og Marka. Det ble lagt størst vekt på historien og dagens situasjon for Oslofjordens og Akerselvas vannkvalitet i forhold til friluftsliv og rekreasjon.  Hovedproblemet med fjorden er overgjødsling av næringssalter som fører til algevekst med påfølgende forbruk av oksygen som igjen gir råttent bunnvann. Drøbakterkselen (bare 20 dyp ) bremser vannutskiftningen. Utskifting av vannet skjer best ved langvarig nordavind. Kloakk fra Oslo og nabokommunene har etterhver blitt håndtert ved store avskjærende kloakktunneler til renseanlegg ved Slemmestad (VEAS), Bekkelaget og Vinterbro (Nordre Follo RA).  Hovedproblemet med Akerselva har historisk sett vært massive industriutslipp (organisk stoff, miljøgifter, næringssalter) kloakkutslipp og søppeldeponering. Gjennom årtier med nedleggelse av industrier, pålegg om tiltak og avskjærende ledninger på begge sider av elva og siden 2014 storanlegget Midgardsormen har vannkvaliteten blitt rimelig bra. Støtutslipp og uhell har vært et stort problem; senest klorutslippet fra Oset renseanlegg i 2013,    De øvrige temaene var:  - Fjordbyen, en suksess  - Elvene i byen  - Parker og grøntarealer (Bygdøy, Frogner, Tøyen, Ekeberg)  - Marka med Markagrensen og Markaloven  Haakon avsluttet med å vise en kort film fra 1956 om forurensningen i Oslofjorden og behovet for opprydding.    Det utspant seg en livlig diskusjon etter foredraget. Krav til minimum grøntareal per bolig og grøntstruktur som premiss for planer ble nevnt. Et annet tema var forvaltning av overvann med parkarealer, fordrøyningsbasseng, etc. Spørsmålet om en egen blågrønn gruppe vil bli tatt opp på neste Bullbymøte. |
| **4** | **Bullbys nettside v/Gustav**  Gustav demonstrerte nettsiden. Han etterlyste flere innlegg og at Bullby-folk bruker nettsiden og henviser til denne i diskusjoner og overfor andre. Han ba også om bistand til arbeidet fra andre Bullby-folk i arbeidet med nettsiden. |
| **4** | **Høstens møter – tidspunkter og tema** De neste møtene er: Bullby 53: torsdag 24 oktober Områdeutvikling-seminar: Primo desember  Bullby 54: torsdag 12 desember – julemøte |